b'\n_START_ARTICLE_\nMichail Antonio\n_START_SECTION_\nSeurajoukkueura\n_START_PARAGRAPH_\nAntonio on Tooting & Mitcham Unitedin kasvatti. H\xc3\xa4n oli hyvin l\xc3\xa4hell\xc3\xa4 tehd\xc3\xa4 juniorisopimuksen Tottenham Hotspurin kanssa, mutta sopimus kaatui siihen, ett\xc3\xa4 Antonion \xc3\xa4iti halusi t\xc3\xa4m\xc3\xa4n opiskelevan pelaamisen sijasta. Vuonna 2008 Antonio siirtyi kuitenkin Tooting & Mitchamista Readingin riveihin. H\xc3\xa4n pelasi seuran paidassa vuosina 2008\xe2\x80\x932012 28 Englannin mestaruussarjan ottelua tehden yhden maalin. Suurimman osan Reading-ajastaan Antonio vietti lainalla Tooting & Mitchamissa, Cheltenham Townissa, Southamptonissa, Colchester Unitedissa ja Sheffield Wednesdayssa. Kaudella 2009\xe2\x80\x932010 Antonio voitti Southamptonin kanssa Football League Trophyn._NEWLINE_Elokuussa 2012 Sheffield Wednesday osti Antonion omakseen. H\xc3\xa4n pelasi seuran paidassa Mestaruussarjassa kaksi kautta tehden 64 ottelussa 12 maalia. Kauden 2014\xe2\x80\x932015 Antonio pelasi Mestaruussarjan Nottingham Forestin paidassa tehden 50 pelaamassaan ottelussa 16 maalia. Syyskuussa 2015 Antonio siirtyi Englannin valioliigan West Ham Unitediin. H\xc3\xa4n teki p\xc3\xa4\xc3\xa4sarjadebyyttins\xc3\xa4 samassa kuussa Manchester City\xc3\xa4 vastaan. Avausmaali syntyi joulukuussa 2015 vanhan seuran Southamptonin verkkoon. H\xc3\xa4n teki kauden aikana kahdeksan valioliigamaalia, ja seuraavalla kaudella yhdeks\xc3\xa4n. Kaikkiaan h\xc3\xa4n on kauden 2018\xe2\x88\x922019 loppuun menness\xc3\xa4 pelannut West Hamissa 109 p\xc3\xa4\xc3\xa4sarjaottelua, joissa h\xc3\xa4n on tehnyt 26 maalia. Eurooppa-liigassa h\xc3\xa4n on pelannut nelj\xc3\xa4 karsintaottelua.'